Publication: Magyar Közlöny
Issue: MK-2011-108 (Year: 2011, Number: 108)
Era: contemporary
Section: 2011. évi CXVII. törvény
Paragraph Index: 17

(1) Jelen Egyezmény tárgyi hatálya az alábbi jogszabályokra terjed ki: (a) Ausztrália vonatkozásában: (i) a szociális biztonságról szóló joganyagot alkotó törvények, amennyiben a jogszabály az öregségi nyugdíjról rendelkezik, arra vonatkozik, illetõleg azt érinti; (ii) jelen egyezmény II. részének és az azt érintõ egyéb részeinek tekintetében a nyugdíjgaranciáról szóló jogszabályok (amelyeket a jelen Egyezmény aláírásának idõpontjában a nyugdíjgaranciáról szóló 1992. évi (közigazgatási) törvény, a nyugdíjgarancia díjáról szóló 1992. évi törvény, valamint a nyugdíjgaranciáról szóló (közigazgatási) rendeletek tartalmaznak); (b) a Magyar Köztársaság vonatkozásában: azokra a jogszabályokra, törvényekre és rendeletekre, amelyek (i) a biztosítási kötelezettségre, a társadalombiztosítási ellátások és a munkanélküliség esetén járó ellátások fedezetére fizetendõ járulékokra, valamint (ii) a társadalombiztosítási nyugellátásokra vonatkoznak.

Source: https://magyarkozlony.hu/hivatalos-lapok/6bdc1f4e6f811d70a0285737b4752a566d6e1d23/dokumentumok/c90ded8e90ae5c2961ce9faf9a6986ab47287ddd/letoltes